34 
Nagyméltóságu Miniszter úr! 
Midőn ide mellékelve egy az Alföldön mélyesz¬ 
tendő artézi kútra vonatkozó emlékiratomat Nagyméltó¬ 
ságod elé terjeszteném, kötelességemnek ismerem, abban 
foglalt tervezetem indokolására a következőket felhozni: 
Az Alföldre, hazánk e Kánaánjára, rendkívüli idő¬ 
járáskor kettős baj nehezedik. Nagy szárazság idején 
Saharává, túlságosan nedves időjárás mellett pedig ten¬ 
gerre változik át. Állításomat az imént lefolyt évtized 
igazolja. 
A két baj közül kétségtelenül súlyosabb az, mely 
túlságosan nedves időjárás folytán áll elő, miután az föld¬ 
árak keletkeztére szolgáltatván alkalmat, ezek éveken át 
veszélyeztetik a földmivelést. 
A szárazság elleni óvszer a kellő öntözés, a túlságos 
nedvesség ellen pedig a vízfölösleg elvezetése. 
Tervezetem első pillanatra fölöslegesnek látszhatnék, 
azon nézet lévén általánosan elterjedve, miszerint mind 
az öntözés, mind az ármentesités legczélszerübben folyam¬ 
rendszerünkre alapitott nagymérvű csatornázás által esz¬ 
közölhető. Ilynemű csatornázásnak mindkét iránybani 
nemcsak üdvös voltát, de elkerülhetetlen szükségét távol¬ 
ról sem vonván kétségbe, mind a mellett szükségesnek 
tartom, Wallandtnak magyarországi vízszinmérési térké¬ 
pére utalnom, melyből világosan kivehető, miszerint az 
érintett csatornázás által a két bajnak elhárítása csak 
részben lehetséges. Vannak ugyanis sok négyszög mért- 
földnyi terjedelmű felsíkok, melyekre a víz csatornázás 
utján fel nem vezethető, s vannak hasonlókép sok négy¬ 
szög mértföldnyire terjedő mély fekvésű lapályok, melyek¬ 
ről a földár vizei csatornák által le nem csapolhatok. 
Állításom igazolására mindkét irányban csak egy-egy 
példát hozok fel. Azon felsík ugyanis, mely a Jászságot 
és Kis-Kúnságot egészen, Bács megye éj szaki és Pest 
megye legnagyobb részét elfoglalja, s Borsod, Heves és 
Csongrád megyékbe is benyúlik , folyóból nyert víz 
által nem öntözhető, a Békés, Csanád és Arad megyékben 
keletkező földárak vize csatornázás utján pedig el nem 
távolítható. Tervezetem jogosultsága ezeknél fogva az 
öntözésre nézve elvitázható nem lévén, engedje meg 
Nagyméltóságod, hogy annak fontosságát az ármentesi- 
tésre nézve is kimutathassam. 
